b"\n_START_ARTICLE_\nTaure (astrologia)\n_START_PARAGRAPH_\nTaure \xc3\xa9s el segon signe astrol\xc3\xb2gic del zod\xc3\xadac el qual \xc3\xa9s creuat pel Sol entre el 20 d'abril i el 20 de maig aproximadament i segons els anys. Aquest signe s'associa hist\xc3\xb2ricament amb la constel\xc2\xb7laci\xc3\xb3 de Taure. En algunes cosmogonies Taure \xc3\xa9s lligant amb l'element cl\xc3\xa0ssic de la Terra i es classifica, doncs, com un signe de l'element terra i de qualitat fixa. Est\xc3\xa0 regit pel planeta i divinitat Venus si b\xc3\xa9 alguns astr\xc3\xb2legs consideren que el seu regent modern hauria de ser el planeta nan Ceres. Els seus colors s\xc3\xb3n el rosa i el verd fosc i les pedres amb les quals s'identifica s\xc3\xb3n el quars rosat i la maragda. _NEWLINE_Dins l'arquetip de personalitat de Taure hi apareixen, segons la major part de la comunitat astrol\xc3\xb2gica, caracter\xc3\xadstiques tals com la lentitud de reacci\xc3\xb3, la perseveran\xc3\xa7a, l'obstinaci\xc3\xb3, l'escassetat d'expressivitat comunicativa, la possessivitat, tant material com en les relacions humanes, i la fortalesa de voluntat. _NEWLINE_Es considera que s'av\xc3\xa9 principalment amb els altres signes de terra (Verge i Capricorn) i amb els signes d'aigua exceptuant, amb matisos, l'Escorpi\xc3\xb3 per ser el seu oposat igual que mant\xc3\xa9 una forta incompatibilitat amb Lle\xc3\xb3 i Aquari. Aquest quadre de compatibilitats/incompatibilitats no reflecteix un perfil individual o lectura individual tal com s'interpreta dins de l'astrologia, sin\xc3\xb3 que reflecteixen una orientaci\xc3\xb3 general i la refer\xc3\xa8ncia a la compatibilitat segons el que \xc3\xa9s dictat per variables com qualitats i elements en el zod\xc3\xadac._NEWLINE_El s\xc3\xadmbol que representa aquest signe \xc3\xa9s un cercle amb dues banyes, imitant un brau, tot i que en alqu\xc3\xadmia el mateix signe es refereix al bismut."